cyanic-selkie/wikianc huggingface dataset:
Καμπαρόρε
Το Καμπαρόρε (κινιαρουάντα: Kabarore) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Γκατσίμπο. Βρίσκεται ανατολικά της Ρουάντα και βόρεια της Ανατολικής επαρχίας.
Παραπομπές
Κατηγορία:Ανατολική Ρουάντα Κατηγορία:Πόλεις της Ρουάντα
Δυνατότητα
Οι δυνατότητες του ατόμου αποτελούν μετρήσιμο μέγεθος με τη χρήση εξειδικευμένων εργομετρικών και ψυχομετρικών τεστ ελέγχου (εφαρμόζονται σε χώρες όπως ΗΠΑ και Μ. Βρετανία).
Η δυνατότητα (capability) αναφέρεται επίσης σε ότι χρειάζεται στην πράξη (τρόπος ενέργειας ή/και μέσα) για την επίτευξη συγκεκριμένου αποτελέσματος που συμβάλλει στην εκπλήρωση της αποστολής και της στρατηγικής ενός οργανισμού, εταιρείας ή επιχείρησης.
Εξωτερικοί σύνδεσμοι
Κατηγορία:Ψυχολογία Κατηγορία:Δεξιότητες
Διεθνές Αεροδρόμιο του Σότσι
Το Διεθνές Αεροδρόμιο του Σότσι (Международный Аэропорт Сочи, IATA: AER, ICAO: URSS) εξυπηρετεί την πόλη του Σότσι στις ακτές της Μαύρης Θάλασσας.
Είναι ανάμεσα στα δέκα μεγαλύτερα αεροδρόμια της Ρωσίας με επιβατική κίνηση της τάξεως των 2,4 εκατομμυρίων ετησίως. Αναγνωρίστηκε ως το καλύτερο περιφερειακό αεροδρόμιο στο τρίτο ετήσιο φόρουμ "Development of Russia and CIS airports – 2013".
Επίσης το αεροδρόμιο του Σότσι αποτέλεσε την κύρια πύλη πρόσβασης κατά την διάρκεια των 22ων Χειμερινών Ολυμπιακών Αγώνων. Από την 1η μέχρι και την 28η Φεβρουαρίου 2014 εξυπηρέτησε περισσότερους από 350.000 επιβάτες, καθώς και 2.800 τόνους αποσκευών.
Υποδομές
Υπάρχουν δύο κύριοι τροχόδρομοι, οι οποίοι μαζί με τους βοηθητικούς έχουν ολικό μήκος 4.310 m, ενώ υπάρχουν σχέδια επιμήκυνσης τους. Μπορεί δε να υποστηρίξει όλους τους σύγχρονους τύπους επιβατηγών αεροσκαφών. Το κύριο terminal μπορεί να εξυπηρετήσει έως και 750 επιβάτες ανά ώρα και κατασκευάστηκε στα 1989–2007.
Εξωτερικοί σύνδεσμοι
Κατηγορία:Αεροδρόμια στη Ρωσία
Αλέξανδρος Παχνός
Ο Αλέξανδρος Παχνός (1890 - 1941) ήταν Έλληνας δικηγόρος, νομάρχης και πολιτικός.
Βιογραφικά στοιχεία
Γεννήθηκε το 1890. Επί της κυβερνήσεως Στυλιανού Γονατά, διορίστηκε νομάρχης Δράμας & Καβάλας την 6.12.1922, διαδεχόμενος τον Ιωάννη Γουναράκη. Υπηρέτησε τη θέση αυτή μέχρι την 3.12.1923. Εκλέχθηκε βουλευτής Χίου το 1926, 1928, 1932, 1933 και 1936. Πέθανε τον Μάρτιο του 1941.
Παραπομπές
Κατηγορία:Έλληνες Νομάρχες Κατηγορία:Νομάρχες Δράμας-Καβάλας Κατηγορία:Βουλευτές Χίου Κατηγορία:Βενιζελισμός
Μποκ τσόι
Το μποκ τσόι ή μποκ τσόυ ή λάχανο του Πεκίνου η κινέζικο λάχανο (είδος Brassica rapa - Κράμβη η ράπυς, ποικιλίες pekinensis - πεκινέζικη και chinensis - κινεζική) είναι ένα φυλλώδες λαχανικό που χρησιμοποιείται στην κινέζικη κουζίνα. Είναι συγγενικό με το λάχανο και ανήκει στο ίδιο είδος με το γογγύλι. Χρησιμοποιείται στις σαλάτες και επίσης μπορεί να τσιγαριστεί.
Υπάρχουν δύο μεγάλες ποικιλίες του είδους Brassica rapa που χρησιμοποιείται ως φυλλώδη λαχανικά στη κινεζική κουζίνα, η ποικιλία Pekinensis, γνωστή και ως νάπα, και η ποικιλία chinensis. Η ποικιλία chinensis έχει λευκά βλαστάρια και ζαρωμένα πράσινα φύλλα και η ποικιλία νάπα έχει μακριά, κατσαρωμένα φύλλα με πράσινες άκρες και πλατιά λευκά βλαστάρια.
Εξωτερικοί σύνδεσμοι
Κατηγορία:Λαχανικά Κατηγορία:Κράμβη
A Scottish Soldier
A Scottish Soldier" είναι σκωτσέζικο δημοτικό τραγούδι σε στίχους του Άντυ Στιούαρτ. Η μελωδία του έγινε ανεπίσημος εθνικός ύμος της Σκωτίας.
Το ποίημα είναι απλό. Ένας Σκωτσέζος που πολεμάει για την πατρίδα του τραυματίζεται στο πεδίο της μάχης και υποκύπτει ηρωικά των τραυμάτων του. Όμως η μοιραία αυτή μάχη τον βρισκει να πολεμάει στο Τιρόλο, μακρυά από την γενέτειρα του. Η τελευταία του πνοή συνοδεύεται από τον πόθο, να επιστρέψει και να ξαναδεί τους καταπράσινους λόφους της πατρίδας του.
Παραπομπές
Κατηγορία:Μουσική στη Σκωτία
Δεκαετία 1980
Δεκαετία 1960 | Δεκαετία 1970 | Δεκαετία 1980 | Δεκαετία 1990 | Δεκαετία 2000
1980 | 1981 | 1982 | 1983 | 1984 | 1985 | 1986 | 1987 | 1988 | 1989
Η δεκαετία του 1980 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1980 και έληξε στις 31 Δεκεμβρίου 1989.
Κατηγορία:Δεκαετίες *
Ευκτήριο του Αγίου Νικολάου
Το ευκτήριο του Αγίου Νικολάου υπήρξε ελληνική χριστιανική εκκλησία στην Κωνσταντινούπολη.
Η τοποθεσία του ευκτήριου
Το κτίριο βρίσκεται κτισμένο στο εσωτερικό κήπου γεμάτου δέντρων και λαχανικών καλουμένου «Μπογδάν Σεράι», δηλαδή «ανάκτορο της Μολδαβίας». Ο κήπος βρίσκεται λίγα βήματα ανατολικά του «Κεφελή μεστζηδί», της παλιάς Μονής Μανουήλου. Από τον κήπο αυτό έχουμε θέα στο λιμάνι και σε όλη την απέναντι πόλη.
Περιγραφή του ευκτήριου
Στον κήπο αυτό δεν υπάρχουν άλλα κτίσματα. Το ευκτήριο στέκει μεμονωμένο. Έχει μήκος 6,20 μέτρα και πλάτος 3,5 μέτρα. Φέρει τρούλο μικρό, σήμερα ετοιμόρροπο. Το δάπεδο της εκκλησίας είναι δύο μέτρα άνω της γης. Οι εσωτερικοί του τοίχοι είναι γεμάτοι ζωγραφικές αναπαραστάσεις αγίων, που έχουν υποστεί βανδαλισμούς στα πρόσωπα από πέτρες και σίδερα. Από την σκεπή και τα κατεστραμμένα παράθυρα ρέει το νερό της βροχής. Κάτω από το δάπεδο υπάρχει χαμηλός ισόγειος χώρος, γεμάτος ακαθαρσίες.
Με την αλλαγή χεριών το κτίριο επισκευάστηκε ορισμένες φορές. Παλιά και νέα κονιάματα σκεπάζουν τους εσωτερικούς τοίχους. Πολλές παλιές εικόνες έχουν αφαιρεθεί και καινούργιες έχουν ζωγραφιστεί.
Στην δεξιά εξωτερική πλευρά του ευκτήριου υπάρχει σειρά τετραγωνικών οπών, όπου παλιά στηρίζονταν οι ξύλινοι δοκοί του Μολδαβικού ανακτόρου. Το ανάκτορο αυτό πυρπολήθηκε και γι' αυτό δεν έχουν μείνει ίχνη του.
Μέσα στον κήπο υπάρχουν κιονόκρανα, λαξευμένοι λίθοι και τμήμα σαρκοφάγου ευτελεστάτης εργασίας.
Ιστορία του ευκτήριου
Το ευκτήριο αυτό είναι το μοναδικό που σώζεται. Ποιανού άγιου το όνομα τιμούσαν δεν είναι γνωστό. Άλλοτε ήταν εκκλησία του Αγίου Νικολάου και ανήκε σε αρχαίο ανάκτορο, όπως συμπίπτει και με τα λεγόμενα του κ. Βυζαντίου περί «Βλαχ-σεράι» και «Μπογδάν-σεράι». Σύμφωνα με αυτά, το Μπογδάν-σεράι κτίστηκε από τον Τέουτουλ Λογκοφέρτου, πρέσβη του Πέτρου Ραχέσκου, ηγεμόνα της Μολδαβίας. Εδώ κατοίκησε και ο ηγεμόνας της Μολδαβίας, όταν ήλθε στην Κωνσταντινούπολη για να προσφέρει στον μελάλο Σουλεϊμάν την υποταγή της Μολδαβίας.
Ο ναός αυτός δεν μνημονεύεται στην Βυζαντινή ιστοριογραφία. Εδώ μετά την Άλωση είχαν το κατάλυμα τους οι πρέσβεις και ηγεμόνες της Μολδαβίας, όταν έρχονταν στην Κωνσταντινούπολη.
Κατά μια άλλη εκδοχή το ευκτήριο ήταν αρχαίο Βυζαντινό κτίριο και όχι Μολδαβικό. Βρίσκονταν εδώ ως κατάλυμα του επίσημου Βυζαντινού πατρικίου.
Το ευκτήριο δεν έχει μετατραπεί σε τέμενος. Βρίσκεται όμως παραμελημένο και γεμάτο σκουπίδια.
Κειμήλια του ευκτήριου
Το κτίριο είναι πολύτιμο, αφού από εδώ μαθαίνουμε το σχήμα και το μέγεθος των συχνά αναφερόμενων Βυζαντινών ευκτηρίων στα σπίτια των πατρικίων.
Πηγές
Νικολαος Νικολαος Κατηγορία:Βυζαντινοί ναοί Κωνσταντινουπολη
Λάχανο από νεφρίτη
Το λάχανο από νεφρίτη (κινέζικα:翠玉白菜) είναι ένα κομμάτι από νεφρίτη σκαλισμένο στο σχήμα ενός κινέζικου λάχανου. Είναι μέρος της συλλογής του Εθνικού Μουσείου της Ταϊβάν. είναι ένα μικρό γλυπτό κατασκευασμένο από νεφρίτη με διαστάσεις 18,7 εκ επί 9,1 εκ και πάχος 5,07 εκ Είναι ελαφρώς μεγαλύτερο από ένα ανθρώπινο χέρι.
Παραπομπές
Κατηγορία:Έργα γλυπτικής
Κλειστό Σχολείο (τηλεοπτική σειρά)
Το Κλειστό Σχολείο (Закрытая школа) είναι μία Ρώσικη τηλεοπτική σειρά στο είδος Θρίλερ Μυστηρίου. Πρόκειται για μία προσαρμογή της ισπανικής τηλεοπτικής σειράς Black Lagoon, αλλά μερικοί συνδυασμοί είναι προτότυποι (από τους Ρώσους). Η σειρά είναι επιτυχημένη και εισπρακτικά και τηλεοπτικά, προβλήθηκε από το ρώσικο τηλεοπτικό κανάλι CTC. Το 2014 αναμένεται να βγει η ταινία μεγάλου μήκους με τον ίδιο τίτλο. Η Κάθριν Νεβολίνα, μία συγγραφέας έβγαλε βιβλία βασισμένα στην τηλεοπτική σειρά.
Σχετικά Με Τη Σειρά
Η σειρά μας μιλάει για ένα αριστοκρατικό αρχοντικό χτισμένο σχεδόν 200 χρόνια πριν από τον Κόμη Σερμπάτοβ. Μετά την Οκτωβριανή Επανάσταση και το τέλος του Β' Παγκοσμίου Πολέμου το αρχοντικό ερημώνει. Από το 1945-1953 χτίζεται ένα ορφανοτροφείο, αλλά κλείνει και το αρχοντικό ερημώνει για 20 χρόνια. Στα τέλη του 1999 το κτήριο αγοράζεται και λειτουργεί κανονικά. Η σειρά αφηγείται την ιστορία κάποιων φοιτητών και καθηγητών στο οικοτροφείο «Λόγος» που βρίσκεται στο παλιό αρχοντικό, σε ένα σκοτεινό, αλλά πανέμορφο δάσος. Το σχολείο μπορεί να είναι απομονωμένο, αλλά είναι πολύ έντονη η καθημερινή ζωή και κρύβονται πολλά μυστικά.
Πλοκή
Μια ομάδα Γερμανών επιστημόνων το 1945, όταν τα σοβιετικά στρατεύματα εισήλθαν Βερολίνο, ήταν σε θέση να κινηθούν προς τη Σοβιετική Ένωση. Δημιούργησαν ένα μυστικό εργαστήριο για τη διεξαγωγή πειραμάτων σε ανθρώπους. Ο σκοπός αυτών των πειραμάτων ήταν η δημιουργία του ιδανικού ανθρώπου. Το 2012 οι Ναζί κατάφεραν να δημιουργήσουν έναν ιό που μπορούσε να καταστρέψει τα πάντα και πέθαναν αρκετοί άνθρωποι. Υπήρξε όμως ένα εμβόλιο κατά του ιού. Το μυστικό βρίσκεται μέσα στο σχολείο και δε θ'αργήσει να κινήσει το ενδιαφέρον στους μαθητές.
Πρωταγωνιστές
Κατηγορία:Ρωσικές τηλεοπτικές σειρές
Αρχή της επαλληλίας
Η αρχή της επαλληλίας ή αρχή της υπέρθεσης είναι μια πολύ βασική αρχή στην φυσική και τη θεωρία συστημάτων. Σύμφωνα με αυτήν, για κάθε γραμμικό σύστημα το ολικό αποτέλεσμα ενός φαινομένου που αποτελείται από επί μέρους φαινόμενα, είναι ίσο με το άθροισμα των αποτελεσμάτων των επί μέρους.
Δυναμική
Εάν σε ένα σώμα εφαρμόζονται οι δυνάμεις τότε το σώμα θα κινηθεί σαν να εφαρμόζεται στο σώμα η δύναμη
Ηλεκτρισμός
Το ηλεκτρικό δυναμικό δηλαδή σε ένα σημείο, θα είναι το αλγεβρικό άθροισμα των επιμέρους δυναμικών που οφείλονται στα διάφορα φορτία-πηγές κοντά σε αυτό το σημείο. Θα είναι δηλαδή
Βαρύτητα
Όπως στη δυναμική και στον ηλεκτρισμό, έτσι και στην βαρύτητα, το ολικό δυναμικό δίνεται από το άθροισμα των επιμέρους δυναμικών. Συγκεκριμένα, το ολικό δυναμικό n σωμάτων που βρίσκονται υπό το βαρυτικό πεδίο της Γης, δίδεται από την σχέση
και μετά από πράξεις προκύπτει η τελική σχέση:
Εξωτερικοί σύνδεσμοι
Κατηγορία:Θεμελιώδεις έννοιες της φυσικής Κατηγορία:Κυματικά φαινόμενα Κατηγορία:Συστημική θεωρία
Χρήστος Σταμπέλος
Ο Χρήστος Σταμπέλος (1914-1985) ήταν Έλληνας υπουργός, από τους πρώτους που εργάστηκαν για την ΕΟΚ και το Συμβούλιο της Ευρώπης. Διετέλεσε υπουργός Εργασίας σε υπηρεσιακές κυβερνήσεις.
Σταδιοδρομία
Γεννήθηκε στην Αθήνα και σπούδασε νομικά και οικονομικά. Εργάστηκε ως στενοδακτυλογράφος στη Βουλή, σε ηλικία 16 ετών και πριν την γερμανική Κατοχή διετέλεσε Νομάρχης Θράκης. Την περίοδο της Κατοχής, ανέπτυξε αντιστασιακή δράση, για την οποία καταδικάστηκε τρεις φορές στην εσχάτη των ποινών. Το 1950 έγινε ειδικός σύμβουλος του υπουργείου Εργασίας και έπειτα από την κατάργηση της θέσης ανέλαβε γενικός διευθυντής (ως το 1967). Ως υπουργός αγωνίστηκε για την υπογραφή συμβάσεων εργασίας για τους Έλληνες μετανάστες και εργάτες. Τιμήθηκε με δεκάδες παρασήμων, μεταξύ των οποίων και του Φοίνικα.
Θάνατος
Ο Χρήστος Σταμπέλος υποβλήθηκε σε εγχείρηση καρδιάς στις ΗΠΑ και πέθανε στο Νοσοκομείο Σωτηρία της Αθήνας στις 15 Αυγούστου 1985 από οξεία καρδιακή ανεπάρκεια, λόγω καθολικής πνευμονίας. Η κηδεία του έγινε την επομένη, από τον ιερό ναό Αγίου Λαζάρου του Πρώτου Νεκροταφείου Αθηνών. Ήταν παντρεμένος και είχε έναν γιο και μία κόρη.
Παραπομπές
Σταμπελος
Δήμος Γκατσίμπο
Ο Δήμος Γκατσίμπο είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Καμπαρόρε.
Κοινότητες
Ο Δήμος Γκατσίμπο διαιρείται σε 14 κοινότητες:
Δείτε επίσης
γ Κατηγορία:Ανατολική Ρουάντα
Επαρχία Άργους
right|200px|thumb|Η επαρχία Άργους Η επαρχία Άργους ήταν μία από τις τρεις επαρχίες του νομού Αργολίδας. Έδρα της ήταν το Άργος. Καταλάμβανε το βόρειο τμήμα του νομού και συνόρευε με τις επαρχίες Ναυπλίας στα νότια και τον νομό Κορινθίας στα βόρεια.
Διοικητικές μεταβολές
Δημιουργήθηκε αρχικά με τη διοικητική διαίρεση του 1833, ως μία από τις έξι επαρχίες του νομού Αργολίδας και Κορινθίας. Καταργήθηκε στην συνέχεια με τη διοικητική διαίρεση του 1836, η οποία κατήργησε προσωρινά το νομαρχιακό σύστημα, και επανασυστάθηκε το 1848. Παρέμεινε με την αρχική της μορφή μέχρι την τελική της κατάργηση, το 1997, που ήταν αποτέλεσμα του Σχεδίου Καποδίστριας. Στην περιοχή που καταλάμβανε η πρώην επαρχία συγκροτήθηκαν με το σχέδιο Καποδίστριας οι δήμοι Άργους, Νέας Κίου, Λέρνας, Μυκηναίων, Κουτσοποδίου, Λυρκείας και οι κοινότητες Αλέας και Αχλαδοκάμπου. Με το σχέδιο Καλλικράτης, που ακολούθησε το σχέδιο Καποδίστριας, τα εδάφη της επαρχίας απετέλεσαν πάλι αυτοδιοικούμενη μονάδα ως Δήμος Άργους - Μυκηνών.
Παραπομπές
Κατηγορία:Επαρχίες του νομού Αργολίδας Κατηγορία:Διοικητική διαίρεση της Ελλάδας 1828 Κατηγορία:Επαρχία Άργους
Argos Province
16 Μαΐου
15 Μαΐου | 16 Μαΐου | 17 Μαΐου
Η 16η Μαΐου είναι η 136η ημέρα του έτους κατά το Γρηγοριανό ημερολόγιο (137η σε δίσεκτα έτη). Υπολείπονται 229 ημέρες.
Ορθόδοξη Εκκλησία
Κατηγορία:Ημέρες του έτους
Δεκαετία 2000
20ός αιώνας | 21ος αιώνας | 22ος αιώνας
Δεκαετία 1980 | Δεκαετία 1990 | Δεκαετία 2000 | Δεκαετία 2010 | Δεκαετία 2020
2000 | 2001 | 2002 | 2003 | 2004 | 2005 | 2006 | 2007 | 2008 | 2009
Η δεκαετία του 2000 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 2000 και έληξε στις 31 Δεκεμβρίου 2009.
Κατηγορία:Δεκαετίες *
Βικιπαίδεια
Η Βικιπαίδεια (αγγλικά: Wikipedia, προφορά: Γουικιπίντια) είναι διεθνής, παγκόσμια, ψηφιακή, διαδικτυακή, ελεύθερου περιεχομένου, εγκυκλοπαίδεια, που βασίζεται σε ένα μοντέλο ανοικτό στη σύνταξη του περιεχομένου της.
Γράφεται και αναπτύσσεται συνεργατικά από εθελοντές με το λογισμικό wiki, κάτι που σημαίνει ότι λήμματα μπορεί να προστεθούν ή να αλλάξουν από τον καθένα. Το έργο ξεκίνησε στις 15 Ιανουαρίου 2001 ως συμπλήρωμα στη γραμμένη από ειδήμονες Nupedia, με ιδρυτή τον Τζίμι Γουέιλς και λειτουργεί τώρα από το μη κερδοσκοπικό Ίδρυμα Wikimedia (Wikimedia Foundation). Η Αγγλική Βικιπαίδεια περιλαμβάνει πάνω από 6.565.000 λήμματα και η Ελληνική πάνω από 214.000 λήμματα.
Η Βικιπαίδεια έχει αυξηθεί σταθερά σε δημοτικότητα και έχουν γεννηθεί διάφορα αδελφά προγράμματα, όπως το Βικιλεξικό (Wiktionary), τα Βικιβιβλία (Wikibooks), τα Βικινέα (Wikinews), τα Βικιταξίδια (Wikivoyage), Βικιεπιστήμιο κλπ.
Λήμματα της Βικιπαίδειας αναφέρονται τακτικά από τα Μέσα Μαζικής Ενημέρωσης (ή αλλιώς M.M.E.) και τον ακαδημαϊκό κόσμο, που την εγκωμιάζουν για τη δωρεάν διανομή και έκδοσή της καθώς και για το ευρύ φάσμα που καλύπτει. Οι συντάκτες ενθαρρύνονται να τηρούν μια πολιτική "ουδετερότητας", κάτω από την οποία οι διάφορες απόψεις συγκεντρώνονται, χωρίς να γίνεται προσπάθεια να καθοριστεί μια αντικειμενική αλήθεια.
Εξαιτίας της ανοικτής φύσης της, ο βανδαλισμός και η ανακρίβεια είναι μόνιμα προβλήματα. Το κύρος της Βικιπαίδειας ως πηγής αναφοράς (π.χ. βιβλιογραφία) είναι αμφισβητούμενο. Έχει επικριθεί επίσης για τη συστηματική τάση προτίμησης της δημοφιλούς άποψης παρά της αξιόπιστης, καθώς και μια σχετική έλλειψη υπευθυνότητας και δικαιοδοσίας σε σύγκριση με τις παραδοσιακές εγκυκλοπαίδειες.
Γενικά
250px|thumb|right|Η πολύγλωσση πύλη της Βικιπαίδειας στη διεύθυνση http://wikipedia.org. Εδώ φαίνονται οι μεγαλύτερες γλωσσικές εκδόσεις του έργου. 250px|right|thumb|Ένας από τους κεντρικούς διακομιστές του ιδρύματος Wikipedia στη [[Φλόριντα των Η.Π.Α.]]
Το σύνθημα της Βικιπαίδειας είναι "η ελεύθερη εγκυκλοπαίδεια που καθένας μπορεί να επιμεληθεί", και περιγράφεται από τον ιδρυτή της Τζίμι Γουέιλς ως "προσπάθεια να δημιουργηθεί και να διανεμηθεί μια ελεύθερη εγκυκλοπαίδεια της υψηλότερης δυνατής ποιότητας σε κάθε μεμονωμένο πρόσωπο στον πλανήτη, στη γλώσσα του". Η Βικιπαίδεια αναπτύσσεται στον ιστοχώρο, που χρησιμοποιεί έναν τύπο λογισμικού που ονομάζεται "wiki". Ο Γουέιλς υποστηρίζει, ότι η Βικιπαίδεια πρέπει να επιτύχει μία "ίση ή και καλύτερη" ποιότητα σε σχέση με την Μπριτάννικα και να εκτυπωθεί.
Κύρια χαρακτηριστικά
Υπάρχουν τρία κύρια χαρακτηριστικά του σχεδίου της Βικιπαίδειας, τα οποία σε συνδυασμό ορίζουν τον ιστό του στο Διαδίκτυο (World Wide Web) και το κάνουν μοναδικό:
Η Βικιπαίδεια, όπως και η Nupedia (άλλο ένα σχέδιο ελεύθερης και δωρεάν εγκυκλοπαίδειας), υποστηρίζεται από τον υπέρμαχο του ελεύθερου και δωρεάν λογισμικού Ρίτσαρντ Στόλλμαν και το Ίδρυμα Ελεύθερου Λογισμικού. Ο Στόλλμαν είναι ένας από τους ανθρώπους που μίλησε για τη χρησιμότητα μιας "ελεύθερης και δωρεάν οικουμενικής εγκυκλοπαίδειας" πριν από την ίδρυση των Wikipedia και Nupedia. Δείτε το δοκίμιό του στην ηλεκτρονική διεύθυνση: The Free Universal Encyclopedia and Learning Resource.
Πολιτική
Οι συμμετέχοντες στη Βικιπαίδεια, από κοινού, ακολουθούν και επιβάλλουν ορισμένους βασικούς κανόνες που είναι απαραίτητοι για τη διατήρηση της ομαλής και δημιουργικής λειτουργίας του σχεδίου Wikipedia. Οι ακόλουθοι είναι μερικοί από αυτούς τους κανόνες.
Πρώτος, εξαιτίας του τεράστιου αριθμού των συμμετεχόντων όλων των ιδεολογιών και εθνικοτήτων, η Βικιπαίδεια είναι αφοσιωμένη στο να εκθέτει τα λήμματά της όσο πιο αμερόληπτα γίνεται. Ο σκοπός δεν είναι να εκτεθούν τα λήμματα από μία "αντικειμενική" οπτική γωνία—αυτή είναι μια κοινή παρανόηση του κανόνα—αλλά η δίκαιη και αμερόληπτη παρουσίαση όλων των απόψεων επί ενός θέματος.
Αδελφικά εγχειρήματα
μικρογραφία|143px|Σήμα του μη κερδοσκοπικού ιδρύματος Wikimedia Η Βικιπαίδεια έχει, ελεύθερου περιεχομένου, αδελφικά εγχειρήματα που εκπληρώνουν μη-εγκυκλοπαιδικούς ρόλους. Αυτά περιλαμβάνουν: το Βικιλεξικό, ένα πρόγραμμα λεξικού ελεύθερης πρόσβασης, τα Βικιβιβλία, ένα πρόγραμμα με βιβλία και εγχειρίδια ελεύθερης πρόσβασης, τη Βικιθήκη, μια βιβλιοθήκη ελεύθερης πρόσβασης, τα Βικιφθέγματα, συλλογή αποφθεγμάτων, και τα Βικινέα, μια πηγή ειδήσεων ελεύθερης πρόσβασης. Τα Κοινά (Wikimedia Commons) είναι μια κοινή αποθήκη μέσων η οποία όπως και τα Βικιδεδομένα (βάση δεδομένων κεντρικής πρόσβασης και διαχείρισης δομημένων δεδομένων όπως διαγλωσσικές αναφορές και στατιστικές πληροφορίες) εξυπηρετούν όλα τα αδελφικά εγχειρήματα (συμπεριλαμβανομένης και της Βικιπαίδειας). Η Βικιπαίδεια και τα αδελφικά της εγχειρήματα διοικούνται από το Ίδρυμα Wikimedia.
Άλλες χρήσεις
Τον Ιανουάριο 2013, ένας αστεροειδής της Κύριας ζώνης αστεροειδών πήρε το όνομά του από τη Wikipedia και ονομάζεται 274301 Wikipedia.
Λογότυπο
Το λογότυπο της Βικιπαίδειας είναι μια ημιτελής σφαίρα κατασκευασμένη από κομμάτια παζλ (μερικά κομμάτια από την κορυφή απουσιάζουν) με γλύφους από πολλά και διαφορετικά συστήματα γραφής. Στην ελληνόφωνη έκδοση της Βικιπαίδειας, κάτω από τη σφαίρα αναγράφεται το λεκτικό σήμα «Βικιπαίδεια» και από κάτω το κείμενο «Η ελεύθερη εγκυκλοπαίδεια», σε γραμματοσειρά Linux Libertine.
Αρκτική
thumb|200px|right|Η κόκκινη γραμμή είναι η [[ισόθερμη γραμμή των 10 °C τον Ιούλιο, ένα από τα όρια της Αρκτικής]]
thumb|200px|right|Η Αρκτική από δορυφόρο
Η Αρκτική είναι η περιοχή γύρω από τον Βόρειο Πόλο, στον αντίποδα της Ανταρκτικής. Περιλαμβάνει βόρεια τμήματα των ΗΠΑ (Αλάσκα), του Καναδά, της Ρωσίας, της Νορβηγίας, της Σουηδίας, της Φινλανδίας, την Ισλανδία, τη Γροιλανδία, το αρχιπέλαγος Σβάλμπαρντ καθώς και όλο τον θαλάσσιο χώρο τον λεγόμενο Αρκτικό Ωκεανό (ή Βόρειο Παγωμένο Ωκεανό). Όλες οι παραπάνω περιοχές καλούνται και Αρκτικές Χώρες.
Η περιοχή της Αρκτικής ορίζεται είτε από τον αρκτικό κύκλο είτε από την αρκτική ισόθερμη γραμμή. Το συνηθέστερο όριο, βόρεια του οποίου εκτείνεται η Αρκτική, είναι ο Αρκτικός Κύκλος (66° 33’Β), που αποτελεί το όριο για τον ήλιο του μεσονυκτίου και την πολική νύχτα. Το άλλο όριο είναι, με βάση το κλίμα, η αρκτική ισόθερμη γραμμή των 10 °C τον Ιούλιο, η οποία και αποτελεί την τελευταία (από Ισημερινού) δενδρογραμμή (πέρα από την οποία δεν φυτρώνουν πια δέντρα).
Το μεγαλύτερο μέρος της Αρκτικής είναι θάλασσα καλυμμένη από πάγους που περιβάλλεται από παγωμένο έδαφος χωρίς δέντρα. Είναι γεμάτη ζωή, από οργανισμούς που ζουν στον πάγο και στη θάλασσα ως τους ανθρώπους που ζουν στις αρκτικές περιοχές. Οι ιθαγενείς λαοί έχουν προσαρμοστεί στις ακραίες κλιματολογικές συνθήκες. Η Αρκτική είναι πολύ ευαίσθητη στις αλλαγές κλίματος, γι’ αυτό και θεωρείται από τους επιστήμονες ένα σύστημα έγκαιρης προειδοποίησης.
Το όνομά της προέρχεται από την αρχαία λέξη άρκτος (αρκούδα) και της δόθηκε κατ’ αναλογία προς τους αστερισμούς της Μεγάλης και της Μικρής Άρκτου, οι οποίοι βρίσκονται κοντά στον πολικό αστέρα.
Για τους παγετωνικούς όγκους που καλύπτουν την Αρκτική, βλέπε Παγετώνες της Αρκτικής.
Η κλιματική αλλαγή απειλεί τους πάγους της Αρκτικής με σταδιακή εξαφάνιση. Η Αρκτική έχει αυξημένη σημασία για τις παραπλήσιες δυνάμεις, όπως η Ρωσία, ο Καναδάς και οι Ηνωμένες Πολιτείες, λόγω των φυσικών πόρων του υπεδάφους της.
Κλίμα
Η περιοχή της Αρκτικής ως σύνολο χαρακτηρίζεται από κρύους χειμώνες και δροσερά καλοκαίρια. Οι περισσότερες περιοχές του αρκτικού κύκλου δέχονται κάτω από 500 χιλιοστόμετρα κατακρημνίσεων, κυρίως χιονοπτώσεις. Οι ισχυροί άνεμοι συχνά ανακατεύονται με το χιόνι δίνοντας την εντύπωση στον θεατή ότι χιονίζει ενώ στην πραγματικότητα δεν χιονίζει. Τον χειμώνα οι θερμοκρασίες στον αρκτικό κύκλο φτάνουν ακόμη και τους 40 βαθμούς υπό το μηδέν. Το κλίμα στις παράκτιες περιοχές του αρκτικού κύκλου μετριάζεται από τα ωκεάνια ρεύματα, ενώ αυτές οι περιοχές έχουν υψηλότερες θερμοκρασίες και βαρύτερες χιονοπτώσεις από τις ψυχρότερες και ξηρότερες περιοχής στο εσωτερικό της στεριάς. Μεγάλο πρόβλημα για την Αρκτική είναι η υπερθέρμανση του πλανήτη, η οποία οδηγεί στη συρρίκνωση του θαλάσσιου πάγου της Αρκτικής, την συρρίκνωση του φύλλου πάγου της Γροιλανδίας και την απελευθέρωση μεθανίου καθώς το μόνιμα παγωμένο έδαφος ξεπαγώνει.
Λόγω της μετανάστευσης των ισόθερμων γραμμών του πλανήτη με κατεύθυνση προς τους πόλους (κατά μέσο όρο τα ισόθερμα του πλανήτη κινούνται κατά 3.5 χιλιόμετρα το χρόνο προς τα βόρεια κατά μέσο όρο, τουλάχιστον τα τελευταία 30 χρόνια. Η περιοχή της Αρκτικής (όπως ορίζεται από τη δενδρογραμμή και τη μέση θερμοκρασία) συρρικνώνεται επί του παρόντος. Η έκταση των θαλάσσιων πάγων στην Αρκτική συρρικώνεται. Υπάρχει μεγάλη απόκλιση στις προβλέψεις για την απώλεια πάγου στην Αρκτική, με τα μοντέλα να δείχνουν ότι κάποια στιγμή ανάμεσα στο 2035 με 2067 θα υπάρχει σχεδόν πλήρης ή πλήρης απουσία παγοκάλυψης στην Αρκτική τον μήνα Σεπτέμβριο.
Φυσικοί πόροι
Η Αρκτική λόγω του χαμηλού πληθυσμού της, έχει μεγάλη σημασία για την μελέτη της άγριας φύσης στον κόσμο, καθώς υπάρχουν πολλά παρθένα τοπία με ελάχιστη ή μηδαμινή ανθρώπινη παρουσία. Η σημασία της Αρκτικής για τη διατήρηση της βιοποικιλότητας και των γονότυπων του πλανήτη είναι σημαντική. Ο αυξανόμενος ανθρώπινος πληθυσμός στον αρκτικό κύκλο επηρεάζει αρνητικά την υγεία των βιοτόπων της Αρκτικής. Η Αρκτική είναι ιδιαίτερα ευαίσθητη στην τριβή του εδάφους και στη διαταραχή των χώρων αναπαραγωγής των ζώων. Στην Αρκτική βρίσκεται το ένα πέμπτο του διαθέσιμου νερού της Αρκτικής.
Επιπτώσεις της παγκόσμιας υπερθέρμανσης
σύνδεσμος=https://upload.wikimedia.org/wikipedia/commons/thumb/5/5a/Svolv%C3%A6r_Harbor_%2815226568739%29.jpg/220px-Svolv%C3%A6r_Harbor_%2815226568739%29.jpg|μικρογραφία|Λόγω της κλιματικής αλλαγής, τμήματα της Νορβηγίας που ανήκουν στον αρκτικό κύκλο αποκτούν εύκρατο κλίμα, όπως το χωριό [[Σκρούβα κοντά στο Σβόλβερ. Η μέση ετήσια θερμοκρασία της Σκρούβας είναι 6 βαθμοί Κελσίου, ενώ τέσσερις μήνες έχουν μέση θερμοκρασία πάνω από 10 βαθμούς Κελσίου. ]] Η υπερθέρμανση του πλανήτη επηρεάζει την Αρκτική μέσω της αύξησης της θερμοκρασίας, της απώλειας του θαλάσσιου πάγου και τήξη του στρώματος πάγου της Γροιλανδίας. Η πιθανή απελευθέρωση μεθανίου από την περιοχή, ειδικά μέσω του ξεπαγώματος του μόνιμα παγωμένου εδάφους, προκαλεί ανησυχία στους επιστήμονες και τους κατοίκους. Η ενισχυμένη ανταπόκριση της Αρκτικής στην υπερθέρμανσης του πλανήτη θεωρείται από πολλούς σαν λόγο που το λιώσιμο των πάγων επιταχύνεται. Το λιώσιμο του στρώματος πάγου της Γροιλανδίας συνδέεται με επιτάχυνση του λιώσιμου των πάγων και στην υπόλοιπη περιοχή της Αρκτικής.
Η Αρκτική είναι ιδιαίτερα ευάλωτη στις επιπτώσεις των κλιματικών μεταβολών, καθώς η έκταση των παγετώνων της έχει μειωθεί τα τελευταία χρόνια. Τα κλιματικά μοντέλα προβλέπουν πολύ μεγαλύτερη αύξηση της θερμοκρασίας στην Αρκτική από τον παγκόσμιο μέσο όρο, με αποτέλεσμα οι επιστήμονες να δώσουν αρκετή σημασία στη περιοχή. Ειδικότερα, υπάρχουν ανησυχίες ότι η συρρίκνωση των παγετώνων στη περιοχή της Αρκτικής, συνέπεια της τήξης των παγετώνων της Αρκτικής και της Γροιλανδίας, θα μπορούσε σύντομα να συμβάλει στην άνοδο της στάθμης της θάλασσας.
Η κλιματική αλλαγή προβλέπεται επίσης να έχει μεγάλο αντίκτυπο στη βλάστηση των περιοχών με παραπλήσια θέση προς την Αρκτική, προκαλώντας αύξηση της έκτασης των θάμνων και επηρεάζοντας αρνητικά την ζωή άλλων ομάδων φυτών όπως τα βρυόφυτα και οι λειχήνες.
Υπάρχουν όμως κάποιες πιθανές ευκαιρίες οικονομικής φύσεως από το ξεπάγωμα της Αρκτικής. Το λιώσιμο των πάγων κάνει το Βορειοδυτικό Πέρασμα πιο πλωτό, αυξάνοντας την πιθανότητα να χρησιμοποιηθεί η θάλασσα που περιβάλλει την Αρκτική για σκοπούς διηπειρωτικού εμπορίου. Το κρουαζερόπλοιο Crystal Serenity πέρασε με επιτυχία το βορειοδυτικό πέρασμα το καλοκαίρι του 2016.
Επιπλέον, πιστεύεται ότι ο βυθός της Αρκτικής περιέχει σημαντικά κοιτάσματα πετρελαίου που μπορούν με το λιώσιμο των πάγων να γίνουν αξιοποιήσιμα. Αυτοί οι παράγοντες οδηγούν σε συζητήσεις για το ποιες χώρες έχουν δικαίωμα να θέσουν αξιώσεις στην Αρκτική.
Αυτόχθονες
Η εμφάνιση του πολιτισμού της Θούλης χρονολογείται στον 9ο με 10ο αιώνα μ.Χ. Οι επιστήμονες θεωρούν ότι οι δύο πολιτισμοί υπέστησαν μια μορφή ισχυρής επαφής μέσω της κοινής χρήσης διαφόρων τεχνολογιών, αλλά και ότι ο πολιτισμός της Θούλης συνάντησε κατάλοιπα του πολιτισμού του Ντόρσετ και απορρόφησε ορισμένα από τα χαρακτηριστικά του. Άλλοι πιστεύουν ότι ο πολιτισμός της Θούλης εκτόπισε τον πολιτισμό του Ντόρσετ.
Μέχρι το 1300 μ.Χ., οι Ινουίτ είχαν εγκατασταθεί στην Αρκτική, διαδεχόμενοι τον πολιτισμό της Θούλης. Οι Ινουίτ ζούσαν τότε ήδη στη δυτική Γροιλανδία και μέχρι το 1400 μ.Χ. είχαν εγκατασταθεί και στην ανατολική Γροιλανδία. Με την πάροδο του χρόνου, οι Ινουίτ μετανάστευσαν σε παραπλήσιες περιοχές της Ανατολικής Ρωσίας, των Ηνωμένων Πολιτειών, του Καναδά και της Γροιλανδίας.
Άλλοι ιθαγενείς λαοί που ζουν στον αρκτικό κύκλο περιλαμβάνουν τους Τσούκτσι, τους Εβένκους, τους Ινουπιάτ, τους Χάντι, τους Κοριάκες, τους Νενέτσιους, τους Σάαμι, τους Γιουκαγκίρους, τους Γκουιτσίν και τους Γιουπίκους.
Εξωτερικοί σύνδεσμοι
Κατηγορία:Γεωγραφία της Σιβηρίας
Μακεδονία (ρωμαϊκή επαρχία)
Η ρωμαϊκή επαρχία με το όνομα Μακεδονία (λατινικά: Provincia Macedoniae) ιδρύθηκε επίσημα το 146 π.Χ., μετά τη νίκη του Ρωμαίου στρατηγού Κουίντου Καικίλιου Μέτελλου επί του Ανδρίσκου, τελευταίου αυτοαποκαλούμενου Βασιλιά του αρχαίου βασιλείου της Μακεδονίας το 148 π.Χ. και τη διάλυση των τεσσάρων υποτελών δημοκρατιών (η «τετραρχίας») που ιδρύθηκε από τη Ρώμη στην περιοχή. Η επαρχία ενσωμάτωσε την αρχαία Μακεδονία, με την προσθήκη της Ηπείρου, της Θεσσαλίας και τμημάτων της Ιλλυρίας, της Παιονίας και της Θράκης. Αυτό δημιούργησε μια πολύ μεγαλύτερη διοικητική περιοχή, στην οποία εξακολουθούσε να αποδίδεται το όνομα της «Μακεδονίας». Οι Δαρδανοί, στα βόρεια των Παιώνων, δεν συμπεριλήφθηκαν, επειδή υποστήριξαν τους Ρωμαίους στην κατάκτηση της Μακεδονίας.
thumb|250px|Η Ρωμαϊκή Αυτοκρατορία την εποχή του Καίσαρα Αυγούστου (31 π.Χ - 6 μ.Χ.)
Οργάνωση
Μετά τις μεταρρυθμίσεις του Διοκλητιανού στα τέλη του 3ου αιώνα μ.Χ. η Παλαιᾶ Ἤπειρος (Epirus Vetus) αποκόπηκε και τον 4ο αιώνα η ίδια η επαρχία της Μακεδονίας χωρίστηκε στη Μακεδονία Πρίμα στο νότο και στη Μακεδονία Σεκούντα ή Σαλουτάρις στο βορρά. Όλες αυτές οι επαρχίες υπήχθησαν στη Διοίκηση της Μακεδονίας, μία από τις τρεις διοικήσεις που απάρτιζαν την πραιτωριανή υπαρχία του Ιλλυρικού. Όταν η Υπαρχία χωρίστηκε μεταξύ της Δυτικής και της Ανατολικής Αυτοκρατορίας το 379, οι Μακεδονικές επαρχίες συμπεριλήφθηκαν στο Ανατολικό Ιλλυρικό. Με τη μόνιμη διαίρεση της αυτοκρατορίας το 395 η Μακεδονία περιήλθε στην Ανατολή, που έμελλε να εξελιχθεί στη Ανατολική Ρωμαϊκή Αυτοκρατορία.
Παλαιά Ήπειρος
thumb|right|Οι Ρωμαϊκές επαρχίες [[Ήπειρος|Παλαιά Ήπειρος και Νέα Ήπειρος σε σχέση με τα σημερινά σύνορα.]] Η Ήπειρος, αργότερα Παλαιά Ήπειρος (Epirus Vetus), ήταν επαρχία της Ρωμαϊκής Αυτοκρατορίας, που αντιστοιχούσε στην περιοχή της Ηπείρου. Μεταξύ 146 π.Χ. και 27 π.Χ. ανήκε στην επαρχία της Μακεδονίας και στη συνέχεια στην Αχαΐα, πριν γίνει ξεχωριστή επαρχία επί του Αυτοκράτορα Τραϊανού.
Μακεδονία Πρίμα
right|thumb|Ρωμαϊκές επαρχίες το 400 Η Μακεδονία Πρίμα ("Πρώτη Μακεδονία") ήταν επαρχία που περιλάμβανε το μεγαλύτερο μέρος του βασιλείου της Μακεδονίας,που συμπίπτει με το μεγαλύτερο μέρος της σημερινής Ελληνικής Μακεδονίας και είχε πρωτεύουσά της τη Θεσσαλονίκη.
thumb|left|400px|Τετράδραχμο του Κοινού των Μακεδόνων της ρωμαϊκής "Πρώτης Μακεδονίας". Αμφίπολη, μέσα 2ου αι. π.Χ.
Μακεδονία Σεκούντα ή Σαλουτάρις
Η Μακεδονία Σαλουτάρις («Σωτήρια Μακεδονία»), επίσης γνωστή ως Μακεδονία Σεκούντα («Δεύτερη Μακεδονία») ήταν επαρχία που περιλάμβανε εν μέρει τη Δαρδανία και το σύνολο της Παιονίας, που είναι το μεγαλύτερο μέρος της σημερινής Βόρειας Μακεδονίας. Η πόλη Στόβοι, που βρίσκεται στη συμβολή των ποταμών Εριγώνα και Αξιού και ήταν η πρώην πρωτεύουσα της Παιονίας, έγινε αργότερα πρωτεύουσα της Μακεδονίας Σαλουτάρις.
Οικονομία
thumb|left|[[Τετράδραχμο από τη Ρωμαϊκή Μακεδονία. Κόπηκε μεταξύ 148 and 80 π.Χ. Η μπροστινή όψη δείχνει το Διόνυσο και η πίσω τον Ηρακλή.]] Η βασιλεία του Αυγούστου εγκαινίασε μια μακρά περίοδο ειρήνης, ευημερίας και πλούτου για τη Μακεδονία, αν και η σημασία της για την οικονομική κατάσταση του Ρωμαϊκού κόσμου μειώνεται συγκρινόμενη με τη γειτονική της Μικρά Ασία.
Η οικονομία τονώθηκε σε μεγάλο βαθμό από την κατασκευή της Εγνατίας Οδού, την εγκατάσταση Ρωμαίων εμπόρων στις πόλεις, και την ίδρυση Ρωμαϊκών αποικιών. Η Αυτοκρατορική κυβέρνηση έφερε, μαζί με τους δρόμους και το διοικητικό της σύστημα, την οικονομική άνθηση, που ωφέλησε τόσο τη ρωμαϊκή άρχουσα τάξη όσο και τα λαϊκά στρώματα. Με τεράστιες καλλιεργήσιμες εκτάσεις και πλούσια βοσκοτόπια, οι μεγάλες ηγετικές οικογένειες συσσώρευσαν τεράστιες περιουσίες, που βασίζονταν στην εργασία δούλων. thumb|right|400px|Η Ρωμαϊκή Αυτοκρατορία επί [[Αδριανός|Αδριανού (βασίλεψε 117-38), που δείχνει τη συγκλητική επαρχία της Μακεδονίας' στη νοτιοανατολική Ευρώπη]] Η βελτίωση των συνθηκών διαβίωσης των παραγωγικών τάξεων επέφερε αύξηση του αριθμού των τεχνιτών και βιοτεχνών στην περιοχή. Πετράδες, ανθρακωρύχοι, σιδεράδες, κ.ά. απασχολούνταν σε κάθε είδους εμπορική δραστηριότητα και τέχνη. Έλληνες επίσης απασχολούνταν ευρέως ως καθηγητές, δάσκαλοι και γιατροί σε όλο το Ρωμαϊκό κόσμο.
Η οικονομία εξαγωγών βασιζόταν ουσιαστικά στη γεωργία και την κτηνοτροφία, ενώ εξάγονταν επίσης σίδηρος, χαλκός και χρυσός, μαζί με προϊόντα, όπως ξυλεία, ρητίνη, πίσσα, κάνναβη, λινάρι και ψάρια. Μια άλλη πηγή πλούτου ήταν τα λιμάνια της επαρχίας, όπως το Δίον, η Πέλλα, η Θεσσαλονίκη και η Κασσάνδρεια.
Βιβλιογραφία
Μακεδονια Ρωμαϊκη επαρχια Κατηγορία:Επαρχίες της Βυζαντινής αυτοκρατορίας Ε
Παπαστράτος
Το επώνυμο Παπαστράτος μπορεί να αναφέρεται σε:
Καντιρού
Το καντιρού (επιστημονική ονομασία: Vandellia cirrhosa), γνωστό και ως ψάρι-βαμπίρ είναι είδος ψαριού που ζει στον Αμαζόνιο.
Βιολογία
Το καντιρού είναι ενεργό καθ'όλη τη διάρκεια της ημέρας. Ανιχνεύει πιθανούς στόχους μέσω της όρασης και των χημικών αισθητήριων μηχανισμών του. Κρύβεται στον αμμώδη βυθό και επιτίθεται σε μεγαλύτερα ψάρια, όταν αυτά αναδύονται στην επιφάνεια. Δαγκώνει συνήθως την κοιλιακή ή την νωτιαία κεντρική αρτηρία του θύματος και δέχεται απευθείας το αίμα στην κοιλιά του, έως ότου αυτή γεμίσει. Αυτή η διαδικασία μπορεί να διαρκέσει από 30 έως 145 δευτερόλεπτα. Επειδή δεν διαθέτει ειδικό μηχανισμό απομύζησης του αίματος, αλλά απλώς τέμνει την αρτηρία του θύματος με τα δόντια του, ο χαρακτηρισμός «ψάρι-βαμπίρ» για το καντιρού θεωρείται παραπλανητικός. Κάποια είδη όπως το Colossoma macropomum είναι ικανά να προστατευτούν από τις επιθέσεις του, χρησιμοποιώντας το θωρακικό τους πτερύγιο για να το απομακρύνουν.
Τα καντιρού πιθανώς διαθέτουν κάποιου είδους βαλβίδα ή σφιγκτήρα που αποτρέπει την παλινδρόμηση του αίματος που έχουν απορροφήσει.
Πηγή
Κατηγορία:Σιλουρόμορφα Κατηγορία:Παρασιτικά ζώα
Δεκαετία 1990
Δεκαετία 1970 | Δεκαετία 1980 | Δεκαετία 1990 | Δεκαετία 2000 | Δεκαετία 2010
1990 | 1991 | 1992 | 1993 | 1994 | 1995 | 1996 | 1997 | 1998 | 1999
Η δεκαετία του 1990 ξεκίνησε, με βάση το Γρηγοριανό ημερολόγιο, την 1η Ιανουαρίου 1990 και τελείωσε την 31η Δεκεμβρίου 1999.
Με την πτώση της Σοβιετικής Ένωσης και την υποχώρηση του παγκόσμιου κομμουνισμού πολιτικά υπήρξε μετατόπιση προς την Δεξιά, συμπεριλαμβανομένης της αύξησης της υποστήριξης ακροδεξιών κομμάτων στην Ευρώπη, καθώς και περικοπές στις κοινωνικές δαπάνες μεταξύ άλλων στις Ηνωμένες Πολιτείες,, τον Καναδά, τη Νέα Ζηλανδία, και το Ηνωμένο Βασίλειο.
Ένας συνδυασμός παραγόντων, συμπεριλαμβανομένης της συνεχιζόμενης μαζικής κινητοποίησης των κεφαλαιαγορών μέσω του νεοφιλελευθερισμού, του τέλους του Ψυχρού Πολέμου, της ευρείας διάδοσης των νέων μέσων επικοινωνίας όπως το Διαδίκτυο από τα μέσα της δεκαετίας και μετά, η αύξηση του σκεπτικισμού απέναντι στις κυβέρνησεις και η διάλυση της Σοβιετικής Ένωσης οδήγησε στον επανακαθορισμό και την επανεδραίωση της οικονομικής και πολιτικής ισχύος παγκοσμίος αλλα και στο εσωτερικό των χωρών. Παράλληλα ήταν αλματώδης η τεχνολογική πρόοδος.
Νέες συγκρούσεις ανέκυψαν σε Αφρική, Βαλκάνια και Καύκασο, ενώ υπήρξε μικρή πρόοδος στις σχέσεις μεταξύ του Ισραήλ και του Αραβικού κόσμου. Σημαντική για την Σύγκρουση στη Βόρεια Ιρλανδία ήταν η Συμφωνία του Μπέλφαστ που υπεγράφη το 1998.
Εξωτερικοί σύνδεσμοι
Κατηγορία:Δεκαετίες *
Στοματικό επιθήλιο
Το  στοματικό επιθήλιο μαζί με το υποκείμενο χόριο αποτελούν τον στοματικό βλεννογόνο που επαλείφει τη στοματική κοιλότητα απο το ερυθρό κράσπεδο των χειλέων έως τα παρίσθμια και τις αμυγδαλές. Το επιθήλιο του στόματος μπορεί να είναι κερατινοποιημένο, παρακερατινοποιημένο ή μή παρακερατινοποιημένο ανάλογα με το αν φέρει την κερατίνη στιβάδα ή όχι. Γενικότερα το επιθήλιο του στόματος παρουσιάζει έντονη προσαρμοστική ικανότητα στις πιέσεις που ασκούνται στη στοματική κοιλότητα κατά τη μάσηση, την κατάποση, την ομιλία κ.τ.λ.
Οπως κάθε επιθήλιο έτσι και το στοματικό παρουσιάζει μια χαρακτηριστική δομή κυττάρων. Το επιθήλιο του στόματος αποτελείται από 4 στιβάδες κυττάρων:
Η ανώτερη στιβάδα του στοματικού επιθηλίου ονομάζεται κερατίνη και η διαμόρφωση των κυττάρων της σχετίζεται με το είδος του επιθηλίου:
Βιβλιογραφία
Κατηγορία:Οδοντιατρική Κατηγορία:Ανατομία ζώων
Δήμος Καγιόνζα
Ο Δήμος Καγιόνζα είναι δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Καγιόνζα.
Κοινότητες
Ο Δήμος Καγιόνζα διαιρείται σε 12 κοινότητες:
Δείτε επίσης
κ Κατηγορία:Ανατολική Ρουάντα
Νέα Κερδύλια Σερρών
Τα Νέα Κερδύλια ή Κερδύλλια είναι οικισμός και κοινότητα του Δήμου Αμφίπολης. Βρίσκονται στην εθνική οδό Θεσσαλονίκης - Αλεξανδρούπολης κι απέχουν 50 χλμ. από τη Νιγρίτα και 70 χλμ. από τις Σέρρες. Το όνομα του χωριού, οφείλεται στο όρος Κερδύλιον που αποτελεί μέρος της οροσειράς των Κερδυλίων. Ο πληθυσμός της Κοινότητας σύμφωνα με την Ελληνική Απογραφή του 2021 είναι 510 κάτοικοι και Κοινοτάρχης ο Γεώργιος Γκάλιος. Ιερέας της ενορίας ο π. Μιχαήλ Θεοχαρίδης. μικρογραφία|Ο Ιερός Ναός Αγίων Αναργύρων στα Νέα Κερδύλια.
Κοινότητα
Συστάθηκαν το 1951 ως αυτόνομη κοινότητα. Στον οικισμό εντάχθηκαν σταδιακά οι οικισμοί Λιμάνι Νέων Κερδυλίων, Ακτή Νέων Κερδυλίων, Λογκάρι, Συκιά, Μαρμάρι και Μαρμάρινα Σπίτια. Η κοινότητα διατηρήθηκε έτσι μέχρι το 1999, οπότε με την εφαρμογή του σχεδίου Καποδίστριας εντάχθηκε ως Τοπική Κοινότητα στον Δήμο Αμφίπολης.
Η έκταση της κοινότητας είναι 58 τετραγωνικά χιλιόμετρα.
Αρχαιότητα
Κύριο λήμμα: Αρχαία Άργιλος
Κοντά στα σημερινά Κερδύλια βρισκόταν η αρχαία πόλη Άργιλος. Η Αρχαία Άργιλος αποτελούσε μια πολιτεία που ιδρύθηκε το 655 π.X. για να ελέγχει τις πλούσιες σε πρώτες ύλες εκβολές του ποταμού Στρυμώνα και αποτελούσε αποικία των Ανδρίων. Ο έλεγχος της εισόδου της κοιλάδας του Στρυμόνα ήταν σημαντικός διότι η περιοχή ήταν πλούσια σε αγροτικά προϊόντα, ξυλεία και μεταλλεύματα. Για την περιοχή αυτή έδειξαν αργότερα ενδιαφέρον οι Θάσιοι, με την ίδρυση της Ηιόνος στα παράλια του Στρυμονικού κόλπου.
Ανάμεσα στα παλιά χωριά Άνω και Κάτω Κερδύλια, στη θέση «Γκραντίστος», είχαν εντοπιστεί παλιότερα ίχνη αρχαίου οικισμού, ο οποίος ταυτίζεται με το αρχαίο Κερδύλιο που αναφέρει ο Θουκυδίδης.
Νεότερη ιστορία - Σφαγή των Κερδυλίων
Η Σφαγή στα Άνω και Κάτω Κερδύλια (Ολοκαύτωμα των Κερδυλίων ή Σφαγή των Κερδυλίων) αποτελεί μια από τις πιο γνωστές ανθρώπινες τραγωδίες κατά τη διάρκεια της Κατοχής στην Ελλάδα και μία από τις πρώτες πανευρωπαϊκά, καθώς περισσότεροι από 200 άμαχοι κάτοικοι των Άνω και Κάτω Κερδυλίων Σερρών εκτελέστηκαν από στρατιώτες της γερμανικής Βέρμαχτ στις 17 Οκτωβρίου 1941 ως αντίποινα για τη δράση ανταρτών στην περιοχή και για την βοήθεια των κατοίκων των εν λόγω χωριών προς τους αντάρτες.
Ο τελευταίος μάλιστα επιζών του Ολοκαυτώματος των Κερδυλλίων, Παναγιώτης Τσάγκας (1927-2022), έφυγε από την ζωή σε ηλικία 95 ετών στις 10 Φεβρουαρίου 2022.
Αθλητισμός
Η ποδοσφαιρική ομάδα του χωριού είναι ο Λέων Νέων Κερδυλλίων, του οποίου το γήπεδο βρίσκεται στην αρχή του χωριού. Την περίοδο 2023-24 η ομάδα δεν αγωνίστηκε σε κάποιο πρωτάθλημα.
Παραπομπές
Κατηγορία:Χωριά του νομού Σερρών Κατηγορία:Δήμος Αμφίπολης Κατηγορία:Μαρτυρικά χωριά και πόλεις της Ελλάδας
Σπονδυλολίσθηση
thumb|Σπονδυλολίσθηση|400px|right
Σπονδυλολίσθηση είναι η μετατόπιση (ολίσθηση) του υπερκείμενου τμήματος της σπονδυλικής στήλης, επί του υποκειμένου, με όριο το σημείο της βλάβης. Συνήθως πρόκειται για ολίσθηση της σπονδυλικής στήλης πάνω σε ένα σπόνδυλο, συνήθως στον Ο5 και σπανιότερα τον Ο4 ή Ο3. Ο όρος βέβαια σημαίνει ολίσθηση ενός σπονδύλου, στην πραγματικότητα όμως η ολίσθηση αφορά σε ολόκληρη την υπερκείμενη ΣΣ και εξαιρετικά σπάνια μεμονωμένα ένα σπόνδυλο. Η μετατόπιση στη μεγαλύτερη αναλογία είναι πρόσθια και σπάνια οπίσθια (οπισθιολίσθηση, ή ανάστροφη σπονδυλολίσθηση) ή πλάγια (πλαγιολίσθηση). Η οπισθιολίσθηση συνήθως είναι αποτέλεσμα κακής λήψης της ακτινογραφίας της Οσφυϊκής μοίρας, ή σε αξιοσημείωτη υπερλόρδωση από ατροφία κοιλιακών μυών.
Αιτιολογία της σπονδυλολίσθησης
Υπάρχουν πέντε μορφές σπονδυλολίσθησης.
Κλινική εικόνα
Συχνά η πάθηση είναι ασυμπτωματική, ιδίως στα παιδιά, και αποκαλύπτεται τυχαία μετά από ακτινολογικό έλεγχο που γίνεται για άλλη αιτία. Στην περίπτωση που υπάρχουν συμπτώματα, κύριο ενόχλημα είναι ο πόνος στη μέση (οσφυαλγία) αργότερα και στους γλουτούς - που αρχίζει προοδευτικά, είναι συνήθως μέτριας έντασης, επιτείνεται με την πολύωρη ορθοστασία και κόπωση, και υποχωρεί ή ελαττώνεται με την κατάκλιση. Σπάνια ο πόνος αντανακλά στο ένα ή το άλλο σκέλος (ισχιαλγία) από ερεθισμό ρίζας του ισχιακού.
Κατά την κλινική εξέταση τα ευρήματα είναι χαρακτηριστικά, ιδιαίτερα όταν η ολίσθηση είναι σχετικα μεγάλη. Υπάρχει αύξηση της φυσιολογικής λόρδωσης και προβολή της κοιλιάς. Η σπονδυλική στήλη σε παχύσαρκα άτομα δίνει την εντύπωση ότι εμβυθίζεται μέσα στη λεκάνη, ενώ στο κάτω μέρος της οσφυϊκής χώρας σχηματίζονται αρκετά συχνά εγκάρσιες δερματικές πτυχές. Κατά την ψηλάφηση, αλλά και επισκοπικά, διαπιστώνεται σε μεγάλες σπονδυλολισθήσεις ότι προβάλλει η ακανθώδης απόφυση του σπονδύλου που μετατοπίσθηκε, επειδή δεν ακολουθεί την ολίσθηση, ενώ πάνω από αυτή υπάρχει αύλακα που σχηματίζεται από τις ακανθώδεις αποφύσεις των υπερκείμενων σπονδύλων που ακολουθούν την ολίσθηση. Αν μετακινήσει κανείς το δάχτυλό του μέσα στην αύλακα αυτή από πάνω προς τα κάτω, θα συναντήσει την ακανθώδη απόφυση του σπονδύλου που μετατοπίσθηκε σαν σκαλοπάτι (gap). Το σημείο αυτό είναι υποβοηθητικό στη διάγνωση της σπονδυλολίσθησης, συχνά όμως είναι δύσκολο να αποκαλυφθεί ιδιαίτερα σε παχύσαρκα άτομα. Οι κινήσεις της ΣΣ είναι ελάχιστα περιορισμένες. Αν υπάρχει και ισχιαλγία, είναι δυνατόν να βρεθεί περιορισμός στη γωνία που μπορεί να σηκώσει ο άρρωστος τεντωμένο το σκέλος από το κρεβάτι (σημείο Lasegue). Περιορισμός μεγάλου βαθμού, συνήθως κάτω από 45 μοίρες, μαζί με έντονο πόνο στη μέση και δυσκαμψία της ΣΣ, που εμφανίζονται αιφνίδια χωρίς τραυματισμό σε άτομο με σπονδυλολίσθηση, πρέπει να εγείρουν υπόνοιες κήλης μεσοσπονδύλιου δίσκου.
Ακτινολογική εικόνα
Η ολίσθηση αποκαλύπτεται σε πλάγια ακτινογραφία, κατά προτίμηση σε όρθια στάση. Στις λοξές προβολές φαίνεται η λύση του ισθμού ή η επιμήκυνσή του σε εκφυλιστική σπονδυλολίσθηση. Στις προβολές αυτές φαίνεται επί πλέον το μισό τόξο του σπονδύλου που μοιάζει σαν σκίτσο μικρού σκυλιού. Το ρύγχος του σκυλιού αντιστοιχεί στην εγκάρσια απόφυση, το αυτί στην άνω αρθρική απόφυση, το πόδι στην κάτω αρθρική απόφυση, το μάτι στον αυχένα του τόξου, το σώμα του σκυλιού προς το πέταλο και ο λαιμός του σκυλιού προς τον ισθμό. Η λύση του ισθμού στη σπονδυλολυτική σπονδυλολίσθηση φαίνεται σαν σκυλί με κομένο λαιμό, πράγμα που λείπει στην εκφυλιστική μορφή. Στην πλάγια ακτινογραφία, αν φέρουμε μια νοητή γραμμή που εφάπτεται στις οπίσθιες επιφάνειες των σωμάτων των σπονδύλων από τον πρώτο οσφυϊκό προς τα κάτω, η γραμμή αυτή διακόπτεται, διότι συναντά την άνω επιφανεια και όχι την οπίσθια του σπονδύλου που δεν μετατοπίσθηκε (γραφική μέθοδος De Seze).
Τα στάδια της Σπονδυλολίσθησης
thumb|Τα στάδια σπονδυλολίσθησης|400px|right Ο καθορισμός του βαθμού (σταδίου) της πρόσθιας σπονδυλολίσθησης γίνεται ακτινολογικά στην πλάγια ακτινογραφία. Η 11προσθιοπίσθια διάμετρος του σώματος του σπονδύλου, πάνω στον οποίο γίνεται η ολίσθηση, διαιρείται σε 4 ίσα μέρη που καθορίζουν αντίστοιχους βαθμούς σπονδυλολίσθησης. 'Ετσι η σπονδυλολίσθηση θωρείται :
Υπάρχουν και άλλοι τρόποι για να μετρηθεί και εκτιμηθεί η βαρύτητα της ολίσθησης όπως η κλίση του ιερού (sacral inclination), η σφηνοειδής παραμόρφωση του ολισθαίνοντος σπονδύλου, η γωνία ολίσθησης κλπ. που δεν αναλύονται λεπτομερέστερα διότι ξεφεύγουν από τα πλαίσια αυτού του άρθρου.
Χειρουργική θεραπεία - Ενδείξεις εγχείρησης
Αντίθετα με τα ανωτέρω, η σπονδυλολίσθηση ΙΙΙ ή IV βαθμού με οσφυαλγία δεν βελτιώνεται συνήθως με τη συντηρητική θεραπεία και αρκετά συχνά χρειάζεται εγχείρηση. Οι ενδείξεις εγχείρησης είναι οι εξής: 1. Παιδιά με σπονδυλολίσθηση Ι βαθμού και επίμονη οσφυαλγία που δεν υποχωρεί με συντηρητική θεραπεία. 2. Παιδιά με σπονδυλολίσθηση ΙΙ και ΙΙΙ βαθμού ακόμη και χωρίς συμπτώματα. 3. Ενήλικες με επίμονο πόνο στη μέση και τους γλουτούς που εκτελούν σχετικά βαριά εργασία σε ορθοστασία, ανεξάρτητα από βαθμό ολίσθησης. 4. Ενήλικες με επίμονη οσφυοϊσχιαλγία που εκτελούν εργασία γραφείου, ανεξάρτητα από βαθμό σπονδυλολίσθησης.
Χειρουργικές Τεχνικές
Γενικά περίπου 20% των ατόμων με σπονδυλολίσθηση και συμπτώματα έχουν ανάγκη εγχείρησης. Σε κάθε σπονδυλολίσθηση με επίμονα συμπτώματα που τίθεται ένδειξη για εγχείρηση, πρέπει να προηγείται μυελογραφία ή μαγνητική τομογραφία για να αποκλεισθούν άλλα αίτια των συμπτωμάτων. Η εγχείρηση συνίσταται σε σταθεροποίηση της ΣΣ με σπονδυλοδεσία με μεταλλικές πλάκες και βίδες. Αν υπάρχουν ριζιτικά συμπτώματα, είναι απαραίτητη η ταυτόχρονη απελευθέρωση των ριζών που πιέζονται. Η σπονδυλοδεσία μπορεί να είναι οπίσθια, οπισθιοπλάγια ή πρόσθια. Υπάρχουν διάφορες τεχνικές. Γενικά οι περισσότεροι προτιμούν τις οπίσθιες σε σχέση προς τις πρόσθιες, διότι παρέχουν τη δυνατότητα αποσυμπίεσης των ριζών στα μεσοσπονδύλια τρήματα με αφαίρεση ή όχι του χαλαρού τόξου του σπονδύλου και είναι περισσότερο ασφαλείς. Η αμφοτερόπλευρη οπισθιοπλάγια τεχνική, με τοποθέτηση μοσχευμάτων στο χώρο πάνω στις εγκάρσιες και στα πλάγια των άνω αρθρικών αποφύσεων με¬τά από νεαροποίηση, χρησιμοποιείται από πολλούς ορθοπαιδικούς χειρουργούς. Αναφορικά με την έκταση της σπονδυλοδεσίας σε ολίσθηση του Ο5 αυτή περιλαμβάνει κατά κανόνα τους Ο4, Ο5 και Ι1 σπονδύλους. Σε περίπτωση που το άτομο είναι νέο χωρίς ισχιαλγία και με φυσιολογικό το μεσοσπονδύλιο διάστημα (Ο4-Ο5), η σπονδυλοδεσία μπορεί να περιορισθεί στους Ο5 και Ι1 σπονδύλους. Μια ανάλογη τεχνική που χρησιμοποιήθηκε από τον Παναγιώτη Συμεωνίδη από το 1968 είναι η γεφύρωση με μοσχεύματα και συνοστέωση των εγκαρσίων αποφύσεων του Ο5 προς το ιερό (εγχειρητική ιεροποίηση του Ο5 σπονδύλου). Κατά την πρόσθια σπονδυλοδεσία (μέθοδος του Kellogg Smith), 0 Ο5 αποκαλύπτεται με διαπεριτοναϊκή προσπέλαση και μετά από αφαίρεση του υποκείμενου δίσκου σταθεροποιείται πάνω στον Ι1 με ένα παχύ κνημιαίο μόσχευμα που διαπεράται δια των σωμάτων των δύο σπονδύλων. Προσοχή χρειάζεται στο διαχωρισμό του προϊερού πλέγματος (πρόσθιο ιερό νεύρο), διότι σε σπάνιες περιπτώσεις μπορεί να επηρεασθεί προσωρινά η σεξουαλική ικανότητα. Εκτός από τις παραπάνω τεχνικές χρησιμοποιούνται σήμερα και διάφορα υλικά σταθεροποίησης της ΣΣ στις οπίσθιες και πρόσθιες σπονδυλοδεσίες που παρουσιάζουν το πλεονέκτημα της ταχύτερης κινητοποίησης του αρρώστου, όπως το σύστημα με πλαίσιο Hartshill και τα πλέον σύγχρονα συστήματα με διαυχενικές βίδες (transpendicular fixation), όπως εκείνο του Steffee κ.ά. Το πρόβλημα της σπονδυλοδεσίας μετά από ανάταξη της ολίσθησης ή χωρίς ανάταξη, δηλαδή στη θέ¬ση που βρίσκεται ο σπόνδυλος, δεν έχει ακόμη λυθεί.
Ανάταξη της σπονδυλολίσθησης ή όχι;
Τα μειονεκτήματα της ανάταξης της σπονδυλολίσθησης είναι ότι: 1 ) Η εγχείρηση είναι μεγαλύτερη και 2) Υπάρχει σημαντικός κίνδυνος παράλυσης των ριζών των νεύρων όχι μόνο στο επίπεδο του σπονδύλου που ολίσθησε, αλλά και γενικά του οσφυοϊερού πλέγματος λόγω της διάτασης των ριζών που συμβαίνει κατά την ανάταξη. Τα πλεονεκτήματα είναι : α) οι καλύτερες μηχανικές συνθήκες που δημιουργεί η ανάταξη και β) στην οσφυοϊερά μοίρα της ΣΣ η καλύτερη αισθητικά εμφάνιση του ατόμου. Τα πλεονεκτήματα της σπονδυλοδεσίας χωρίς ανάταξη είναι ότι: α) η εγχείρηση είναι μικρότερη και β) οι κίνδυνοι παράλυσης νευρικών ριζών πολύ μικρότεροι. 'Εχουν εντούτοις περιγραφεί περιπτώσεις συνδρόμου ιππούριδας σε σπονδυλολίσθηση μετά από σπονδυλοδεσία στη θέση που βρίσκεται ο σπόνδυλος. Το τελευταίο οφείλεται στο γεγονός ότι έχει παρατηρηθεί περαιτέρω ολίσθηση και μετά από μία επιτυχή σπονδυλοδεσία παρόλο που χρησιμοποιήθηκαν σύγχρονα υλικά σπονδυλοδεσίας. 'Ενας παράγοντας κινδύνου που μπορεί να οδηγήσει σε μετεγχειρητική αύξηση της ολίσθησης παρά την επιτυχή σπονδυλοδεσία και που πρέπει να λαμβάνεται υπόψη προεγχειρητικά είναι η γωνία ολίσθησης. Η γωνία αυτή σχηματίζεται από την κάθετο προς γραμμή παράλληλη προς την οπισθία επιφάνεια του πρώτου ιερού και τη γραμμή παράλληλη προς την κάτω επιφάνεια του πέμπτου οσφυϊκού. Αν η γωνία αυτή είναι μεγαλύτερη των 35°, υπάρχουν πιθανότητες για περαιτέρω ολίσθηση του 5ου οσφυϊκού επάνω στο ιερό παρά την επιτυχή σπονδυλοδεσία. Αν η γωνία αυτή είναι μικρότερη των 35°, τότε οι κίνδυνοι είναι ελάχιστοι, αν όχι ανύπαρκτοι.